જણાવી દઈએ કે અમેરિકાના રાષ્ટ્રપ્રમુખ ડોનાલ્ડ ટ્રમ્પે શુક્રવારે ચીન સાથે ચાલતા ટ્રેડ વોર અને તેજ કરવાનો સંકેત આપ્યો હતો. ટ્રમ્પે કહ્યું હતું કે, તે ચીનથી આયાત થનારા લગભગ તમામ સામાન પર ટેક્સ વધારવાની તૈયારીમાં છે. અમેરિકાના રાષ્ટ્રપ્રમુખે આવનારા દિવસોમાં ચીનથી આયાત થનારા 267 અબજ ડૉલર (લગભગ 19 લાખ 25 હજાર કરોડ રુપિયા)ના વધારાના સામાનો પર પણ ટેક્સ લગાવવાની ધમકી આપી હતી. તેઓ ચીનથી આયાત થનારા 200 અબજ ડોલરના સામાન પર ટેક્સ વધારવાનું પહેલાથી એલાન કર્યું છે.